গত ১৮ অক্টোবর বিকেলে সিলেট সফরকালে জালালাবাদ গ্যাসের সিবিএ নেতাদের অভিষেক অনুষ্ঠান শেষে সাংবাদিকদের এক প্রশ্নের জবাবে অর্থমন্ত্রী আবুল মাল আবদুল মুহিত বলেছেন, রাজনৈতিকভাবে জিরোরা মিলে জাতীয় ঐক্যফ্রন্ট করেছেন। তার ফলও হবে জিরো। অস্তিত্বহীন কিছু ব্যক্তি ঐক্যফ্রন্ট করেছেন। একমাত্র বিএনপি ছাড়া তাদের কারও কোনো অস্তিত্ব নেই। আগামী জাতীয় সংসদ নির্বাচনে তারা কোনো প্রভাব ফেলতে পারবে না।